b"\n_START_ARTICLE_\nCasa Fura\n_START_SECTION_\nDescripci\xc3\xb3\n_START_PARAGRAPH_\nSituat a la pla\xc3\xa7a del Mercat, adossat a la casa de Ca l'Hostal. Edifici cantoner de tres crugies que consta de planta baixa i tres pisos. El frontis es compon sim\xc3\xa8tricament segons tres eixos, definits per obertures d'arc pla arrebossat, excepte al segon pis, que s\xc3\xb3n d'arc de mig punt. Cadascun dels finestrals del primer pis tenen sortida a un balc\xc3\xb3, mentre que els del segon pis ho fan a un \xc3\xbanic balc\xc3\xb3 de baranes forjades. Aquest \xc3\xbaltim es troba sostingut per quatre interessants m\xc3\xa8nsules en forma de tors hum\xc3\xa0. L'acabat exterior de l'edifici \xc3\xa9s arrebossat i pintat."